त्यस पछिका दिनहरुमा हामी साथीहरु हिरो गुण्डा आफु आफु नै बन्दै कहिले उडी उडी जम्प गर्थ्यौ, कहिले साथीलाई उफ्रेर नाघ्थ्यौ । एक दिन उनी क्लासमा सेतो ड्रेस लगाएर आएको थियो । करीब घुडा घुडा सम्मको ड्रेस अनि जाली परेको थियो उनले लगाएको ड्रेस । त्यो देख्दा त म झन पागल जस्तै भई सकेको थिए । आफुलाई नै सम्हाल्न नसक्ने भई सकेको थिए । तर पनि म कहिले पनि आफ्नो कुरा कसैलाई पनि सुनाउन चाहन्न थिए । लाग्थ्यो यदी सुनाए भने साथीहरुको अगाडि गिल्ला हुन्छु । त्यही भएर पनि मैले यो कुरा कसैलाई पनि भनेको थिएन, मनको कुरा मनमा नै रही रहेको थियो ।
